
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΉΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 19 

30 Ιανουάριου 1998 


ΠΕΡΙΕΧ ΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

10 Καθορισμός των ορών διενέργειας και των προϋ¬ 
ποθέσεων συμμετοχής σε διαγωνισμό ιδιωτών ε¬ 


πενδυτών σε Εταιρείες Παροχής Αερίου. 1 

11 Καθορισμός εργατικού δικαιώματος εξορύξεως και 

μεταφοράς Ναξίας σμύριδος. 2 

12 Τροποποίηση διατάξεων της μεταξύ Ελληνικού Δη¬ 

μοσίου και Ολυμπιακής Αεροπορίας Α.Ε. Σύμβα¬ 
σης που κυρώθηκε με το Ν.Δ. 3560/56 όπως η Σύμ¬ 
βαση αυτή τροποποιήθηκε και συμπληρώθηκε με¬ 
ταγενέστερα . 3 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 10 ζν) 
Καθορισμός των όρων διενέργειας και των προϋποθέσε¬ 
ων συμμετοχής σε διαγωνισμό ιδιωτών επενδυτών σε 
Εταιρείες Παροχής Αερίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και 
Κυβερνητικά Όργανα» (ΦΕΚ Α' 137). 

2. Τις διατάξεις του Π,Δ 437/1985 «Καθορισμός και ανα¬ 
κατανομή των αρμοδιοτήτοιντων Υπουργείων» (ΦΕΚΑ' 157). 

3. Το Π.Δ. 381/1989 «Οργανισμός του Υπουργείου 
Βιομηχανίας, Ενέργειας και Τεχνολογίας» (ΦΕΚΑ' 168). 

4. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού. Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης» 
(ΦΕΚΑ'19). 

5. Τις διατάξεις του άρθρου 4 παράγραφος 8 του Ν. 
2364/1995 «Σύσταση του Σώματος Ενεργειακού Ελέγχου 
και Σχεδιασμού. Εισαγωγή, μεταφορά εμπορία και διανο¬ 
μή ψυσικου αερίου και άλλες διατάξεις» (ΦΕΚ Α' 252) ό¬ 
πως τροποποιήθηκε από το άρθρο ένατο, παρ. 10 του Ν. 
2528/1997 (ΦΕΚΑ'216). 

6. Τις διατάξεις του άρθρου 29Ατου Ν. 1558/1985 (ΦΕΚ 
Α' 137) το οποίο προστέθηκε με το άρθρο 27 του Ν. 
2081/1992 (ΦΕΚ Α' 154), όπως αντικαταστάθηκε από το 
άρθρο 1 παρ. 2του Ν. 2469/1997 (ΦΕΚΑ' 38). 


7. Το γεγονός ότι από τις διατάξεις του παρόντος 
Διατάγματος δεν προκαλείται δαπάνη εις βάρος του 
Κρατικού Προϋπολογισμού. 

8. Την υπ’ αριθ. 589/97 γνωμοδότηση του Σ.τ.Ε. μετά α¬ 
πό πρόταση της Υπουργού Ανάπτυξης, αποφασίζουμε: 

Αρθρο 1 

Σκοπός - Ορισμοί 

1. Το παρόν Προεδρικό Διάταγμα καθορίζει τους όρους 
και τις προϋποθέσεις διενέργειας των διαγωνισμών για 
την ανάδειξη Επενδυτών που θα συμμετέχουν στις 
Ανώνυμες Εταιρείες Παροχής Αερίου που θα συσταθούν 
στις περιοχές Αττικής, Θεσσαλίας και Θεσσαλονίκης, α¬ 
ντίστοιχα, αποκλειστικός σκοπός των οποίων είναι η ά¬ 
σκηση των δικαιωμάτων που ορίζονται στο άρθρο 4 πα¬ 
ράγραφος 4 του Ν. 2364/1995, όπως τροποποιήθηκε με 
τον Ν. 2528/1997 (ΦΕΚ216/Α/21.10.97). 

2. Για την εφαρμογή των διατάξεων του παρόντος, οι 
παρακάτω λέξεις και όροι έχουν την έννοια πουτους απο¬ 
δίδεται: 

α. Επενδυτής: σημαίνει το πρόσωπο ή τα πρόσωπα που 
μπορούν να συμμετέχουν στο διαγωνισμό, σύμφωνα με 
τις διατάξεις του Ν. 2364/1995 και του παρόντος 
Προεδρικό Διατάγματος, ή, κατά περίπτωση, τοπρόσωπο 
στο οποίο κατακυρώθηκε ο διαγωνισμός. 

β. Αδεια Διανομής Φυσικού Αερίου: σημαίνει την άδεια 
που χορηγείται μεαπόφασητουΥπουργού Ανάπτυξης, ό¬ 
πως προβλέπεταιστηνπαράγραφο4του άρθρου 4του Ν. 
2364/1995. 

γ. Εταιρείες Διανομής Φυσικού Αερίου ή Ε.Δ.Α.: σημαί¬ 
νει τις εταιρείες που προβλέπονται στην παράγραφο 2 
του άρθρου 4 του Ν. 2364/1995. 

δ. Εταιρείες Παροχής Αερίου ή Ε.Π.Α.: σημαίνει τις ε¬ 
ταιρείες που προβλέπονται στην παράγραφο 4 του άρ¬ 
θρου 4 του Ν. 2364/1995, οι οποίες θα δραστηριοποιη¬ 
θούν στις γεωγραφικές περιοχές της Αττικής, Θεσσαλίας 
και Θεσσαλονίκης, αντίστοιχα. 

ε. Επιτροπή Διαγωνισμού ή Επιτροπή: σημαίνει την ε- 
πταμελή επιτροπή που προβλέπεται στην παράγραφο 2 
του άρθρου 2 του παρόντος, η οποία θα συσταθεί για τη 
διενέργεια των διαγωνισμών που προβλέπονται από τον 
Ν. 2364/1995. 

στ. Δ.ΕΠ.Α.: σημαίνει την Δημόσια Επιχείρηση Αερίου 
(Δ.ΕΠ.Α.) Α.Ε. 

Ζ. Συνδεδεμένες Επιχειρήσεις: σημαίνει τις επιχειρή¬ 
σεις που ορίζονται στο άρθρο 42 (ε) του Κ.Ν. 2190/1920, 

όπως ισχύει, εκτός εάν απο την πρόσκληση για προεπιλο¬ 
γή τίθενται αυστηρότερα κριτήριο για τον χαρακτηρισμό 
επιχείρησης ως συνδεδεμένης με άλλη επιχείρηση. 

Αρθρο 2 

Προκήρυξη του Διαγωνισμού και Επιτροπή του 
Διαγωνισμού 

1. Κάθε ΕΛΑ υποχρεούται να προκηρύξει δημόσιο διε¬ 
θνή διαγωνισμό σύμφωνα με το άρθρο 4. παράγραφος 7 
του Ν. 2364/1995 Η Ποοκηρυξητου Διαγωνισμού πρέπει 
να γίνει εντός έξι (6ι μηνών από την δημοσίευση του πα¬ 
ρόντος 

2. Με απόφαση του Υπουργού Ανάπτυξης συγκροτείται 
ενιαία Επιτροπή για τη διενεργεια των διαγωνισμών και 
για τις τρεις Ε Π Α . αποτελουμένη από έναν (1) εκπρό¬ 
σωπο του Υπουργείου Ανάπτυξης, που ορίζεται από τον 
Υπουργό Ανάπτυξης, έναν (1) εκπρόσωπο της Δ.ΕΠ.Α.. 
που ορίζεται απο το Διοικηι ικό Συμβούλιο αυτής, έναν (1) 
εκπρόσωπο ιου Τεχνικού Επιμελητηρίου Ελλάδος, έναν 
(1) εκπρόσωπο της Ένωσης Ελληνικών Τραπεζών και από 
εναν (1) εκπρόσωπο από κάθε Ε.Δ.Α που ορίζεται από το 
αντίστοιχο διοικητικό συμβούλιο αυτής. 

Η Επιτροπή υποβοηθά κάθε Ε.Δ.Α, στη διενέργεια του 
αντιστοίχου διαγωνισμού Ειδικότερα η Επιτροπή: 

I Παραλαμβάνει και επεξεργάζεται στις Εκδηλώσεις 
Ενδιαφέροντος της πρώτης φάσης και εισηγείται σχετικά 
στις διοικήσεις των ΕΔΑ το αποτέλεσμα της διαδικασίας 
προεπιλογής. 

II. Αποστέλλει για λογαριασμό των ΕΔΑ τα συμβατικά 
τεύχη οτους προεπιλεγεντες Επενδυτές. Παραλαμβάνει 
και επεξεργάζεται τις παρατηρήσεις επί των συμβατικών 
τευχών και εισηγεπ αι προς τις διοικήσεις των ΕΔΑ τον κα¬ 
θορισμό. την τροποποίηση και την οριστικοποίηση των 
συμβατικών τευχών 

III. Αποστέλλει τα τελικά εγκεκριμένα συμβατικά τεύχη 
στους Επενδυτές, παραλαμβάνει και επεξεργάζεται τις 
οικονομικές προσφορές και τέλος εισηγείται προς τις δι¬ 
οικήσεις των ΕΔΑ το αποτέλεσμα κάθε διαγωνισμού. 

Αρθρο 3 

Διαδικασία Διαγωνισμού 

Με αποφάσεις του Διοικητικού Συμβουλίου κάθε Ε.Δ.Α. 
εγκρίνοντοιοι όροι: (ί) της πρόσκλησης για προεπιλογή, (ϋ) 
της πρόσκλησης υποβολής προσφορών και (μι) των συμ- 
βατικώντευχων στα οποία περιλαμβάνονται κατ’ ελάχιστον 
οι όροι που καθορίζονται στο άρθρο 4, παρ. 8, περ. (δ) του 
Ν. 2364/1995. Ο διαγωνισμός για κάθε Ε.Δ.Α. διενεργείται 
κατά φάσεις, όπως ορίζεται στα άρθρα 4 και 5 παρόντος. 

Αρθρο 4 

Πρώτη φάση Διαγωνισμού: Προεπιλογή Επενδυτών 

1. Κάθε Ε.Δ.Α προσκαλεί τα ενδιαφερόμενο μέρη να 
συμμετασχουν στη διαδικασία προεπιλογής αναρτώντας 
περίληψη της πρόσκλησης σε εμφανές σημείο του κατα¬ 
στήματος της και αποστέλλοντας αυτήν στις Ελληνικές 
Πρεσβείες Περίληψη της πρόσκλησης προεπιλογής δη¬ 
μοσιεύεται σε δύο τουλάχιστον οικονομικές εφημερίδες 
της Πρωτεύουσας και σε τοπική εφημερίδα, εάν υπάρχει, 
όταν ο διαγωνισμός αφορά επαρχιακή Ε.Δ.Α. Αντίγραφο 
της περίληψης αυτής αποστέλλεται για δημοσίευση στην 
υπηρεσία Επισήμων Εκδοσεωντης Ευρωπαϊκής Ένωσης. 
Το πλήρες κείμενο της πρόσκλησης για προεπιλογή δια¬ 
τίθεται στα ενδιαφερόμενο μέρη από την ημερομηνία δη¬ 
μοσίευσης της. 

2. Η πρόσκληση για προεπιλογή περιλαμβάνει, κατ’ ε¬ 
λάχιστο: 


(α) Τα ακόλουθα θέματα: 

- Περιληπτική περιγραφή της επιχειρηματικής δρα¬ 
στηριότητας κάθε περιοχής. 

- Την περιγραφή των συμβατικών τευχών. 

- Το ενδεικτικό χρονοδιάγραμμα της διαδικασίας του 
διαγωνισμού. 

- Τους κανόνες και τις προϋποθέσεις για την συμμετο¬ 
χή συμβατικώς συνδεδεμένων επιχειρήσεων σε όλες τις 
φάσεις του διαγωνισμού. 

(β) Τις ακόλουθες, μεταξύ άλλων, προϋποθέσεις: 

- Την απαιτούμενη εμπειρία και τεχνική εξειδίκευση 
στην ανάπτυξη, λειτουργία και διαχείριση συστημάτων 
διανομής φυσικου αερίου, η οποία συντρέχει αν ο 
Επενδυτής είχε την ευθύνη λειτουργίας τέτοιων συστη¬ 
μάτων διανομής φυσικού αερίου κατάτηντελευταία 5ετία 
ή την ευθύνη κατασκευής και ανάπτυξης αυτών κατά την 
τελευταία ΙΟετία. Η απαιτούμενη εμπειρία αποδεικνύεται 
μεταξύ άλλων, απο την εξυπηρέτηση ενός ελάχιστου α¬ 
ριθμού καταναλωτών, ο οποίος προσδιορίζεται για κάθε 
Ε.Π.Α ξεχωρστά στην αντίστοιχη πρόσκληση για προεπι¬ 
λογή και ο οποίος δεν μπορεί να είναι μικρότερος από τε¬ 
τρακόσιες χιλιάδες (400,000) για την ΕΠΑ Αττικής, εκατόν 
εβδομήντα πέντε χιλιάδες (175.000) για την ΕΠΑ 
Θεσσαλονίκης και σαράντα πέντε χιλιάδες (45.000) για 
την ΕΠΑ Θεσσαλίας. 

- Το ελάχιστο απαιτούμενο σύνολο ιδίων κεφαλαίωντου 
Επενδυτή, αναφορικά με κάθε Ε.Π.Α.,το οποίο προκύπτει 
από την υποβολή οικονομικών στοιχείων (ισολογισμοί και 
αποτελέσματα χρήσης), η ακρίβεια των οποίων πιστοποι¬ 
είται απο διεθνείς ελεγκτικούς οργανισμούς. 

Οι δύο προηγούμενες προϋποθέσεις μπορούν να πλη- 
ρούνται από Συνδεδεμένες Επιχειρήσεις του Επενδυτή υ¬ 
πό όρους και προϋποθέσεις που καθορίζονται στην προ¬ 
κήρυξη 

(γ) Κάθε άλλο στοιχείο απαραίτητο για την ολοκλήρω¬ 
ση της διαδικασίας της προεπιλογής. 

3. Όσοι εκ των Επενδυτών πληρούν τις προϋποθέσεις 
προεπιλέγονται με εισήγηση της Επιτροπής και απόφαση 
του Διοικητικού Συμβουλίου της αντίστοιχης Ε.Δ.Α. και α¬ 
ποκτούν δικαίωμα συμμετοχής στη Δεύτερη Φάση του 
διαγωνισμού. 

Άρθρο 5 

Δεύτερη Φάση Διαγωνισμού: 

Πρόσκληση Υποβολής Προσφορών 

1. Στους προεπιλεγεντες Επενδυτές αποστέλλεται επί 
αποδείξει πρόσκληση υποβολής προσφορών για κάθε 
Ε.Π.Α. στην οποία περιγράφεται το χρονοδιάγραμμα του 
διαγωνισμού και η διαδικασία υποβολής προσφορών σε 
δύο (2) στάδια: 

(α) Πρώτο στάδιο, κατάτην διάρκεια του οποίου δίδεται 
στους προεπιλεγεντες επενδυτές η δυνατότης να υποβά¬ 
λουν παρατηρήσεις επί των συμβατικών τευχών. Κατά το 
στάδιο αυτό, μετά την λήψη των τυχόν παρατηρήσεων 
των Επενδυτών επί των συμβατικών τευχών και της σχετι¬ 
κής εισήγησης από την Επιτροπή Διαγωνισμού, κάθε 
Ε.Δ.Α οριστικοποιεί και εγκρίνει τους όρους των συμβα¬ 
τικών τευχών και παραδίδει τα Συμβατικά τεύχη στους 
Επενδυτές με απόδειξη. 

(β) Δεύτερο στάδιο, κατά τη διάρκεια του οποίου η 
Επιτροπή διαγωνισμού θαζητήσει απότους Επενδυτές να α- 
ποδεχθούντα ορισπκοποιημένα από κάθε Ε.Δ.Α. συμβατικά 
τεύχη και να υποβάλουν τις δεσμευτικές οικονομικές προ¬ 
σφορές τους στην Επιτροπή Διαγωνισμού, οι οποίες δενδύ- 
ναται να εξαρτώνται από οποιονδήποτε όρο και προϋπόθε¬ 
ση. Κάθε Ε.Δ.Α. ανακηρύσσει, με απόφαση του Διοικητικού 
Συμβουλίου της, τον Επενδυτή στον οποίο κατακυρώνει το 

διαγωνισμό ή τον κηρύσσει άγονο. Οι Επενδυτές δεν δικαι¬ 
ούνται αποζημίωσης για την μη κατακύρωση του διαγωνι¬ 
σμού . Στηνπερίπτωση που υποβλήθηκε μία μόνο προσφορά 
ή οι υποβληθειοες προσφορές κρίνοντπι ασύμφορες, ο δια¬ 
γωνισμός δύναται να επαναλαμβάνεται. 

Ως κριτήρια για την αξιολόγηση τ<υν οικονομικών προ¬ 
σφορών και την επιλογή των Επενδυτών για τη συμμετοχή 
τους στο μετοχικό κεφάλαιο της αντίστοιχης Ε.Π.Α.. κατά 
το ποστοστό που αναφέρεται στην πρόσκληση υποβολής 
προσφορών, είναι η οικονομική αξία των προσφορών. Οι 
οικονομικές προσφορές πρέπει να συνοδεύονται από εγ¬ 
γυητική επιστολή, όπως ορίζεται σχετικά στην πρόσκληση 
υποβολής προσφορών. Η Επιτροπή Διαγωνισμού αξιολο¬ 
γεί τις οικονομικές προσφορές των Επενδυτών και ειση- 
γείται σιην αντίστοιχη Ε.Δ.Α. αναφορικά μιε το αποτέλε¬ 
σμα του διαγωνισμοί;. Ο ίδιος Επενδυτής μπορεί να υπο¬ 
βάλει προσφορά για συμμετοχή σε περισσότερες από μια 
Ε.Π.Α. με την προϋπόθεση οι οικονομικές του προσφορές 
να μην συνδέονται με. τις οικονομικές προσφορές άλλου 
Επενδυτή Οι διαγωνισμοί που αφορούν στις Ε.Π.Α. 
Αττικής και Θεσσαλονίκης δεν μπορούν να κατακυρωθούν 
στον ίδιο Επενδυτή. Οι Επενδυτές που υποβάλλουν οικο¬ 
νομική προσφορά για τις Ε.Π.Α. Αττικής και Θεσσαλονίκης 
οφείλουν να δηλώσουν την προτίμησή τους σε περίπτωση 
που ανακηρυχΟουν πλειοδότες και για τις δύο Ε.Π.Α. 

2. Στην πρόσκληση υποβολής προσφορών για κάθε 
Ε.Π.Α. περιγραφονται. κατ' ελάχιστσν. τσ ακόλουθα: 

(α) η διαδικασία για την υποβολή παρατηρήσεων επί 
των συμβατικών τευχών. 

(β) η διαδικασία υποβολής των οικονομικών προσφο¬ 
ρών καπό νόμισμα στο οποίο μπορούν να υποβάλονται οι 
προσφορές. Στην περίπτωση που η οικονομική προσφο¬ 
ρά προβλέπει τμηματικές καταβολές, ο Επενδυτής υπο- 
χρεούται να παράσχει εγγυητική επιστολή Τραπέζης ύ¬ 
ψους κατ' ελάχιστο επτακοσίων εκατομμυρίων 
(700.000.000) δραχμών η με ισόποση κατάθεση σε δε¬ 
σμευμένο Τραπεζικό λογαριασμό αναφορικά με το σύνο¬ 
λο των τμηματικών καταβολών. Και 
(γ) οποιεσδήποτε άλλες ρυθμίσεις κρίνονται αναγκαίες. 

3. Η πρόσκληση υποβολής προσφορών για κάθε Ε.Π.Α 
συνοδεύεται απο τα ακόλουθα, κατ’ ελάχιστον. 
Συμβατικά Τεύχη. 

(α) Ενημερωτικό δελτίο στο οποίο συνοψίζονται, μετα¬ 
ξύ άλλων, στοιχεία αναφορικά με: 

- Το νομικό και συμβατικό πλαίσιο που διέπει τη σύστα¬ 
ση κάθε Ε.Π.Α. και τις υφιστάμενες λειτουργίες αυτών. 

- Τα περιουσιακή στοιχεία διανομής φυσικού αερίου 
που έχουν ηδη κπταπκευασθεί στην περιοχή κάθε Ε.Π.Α. 

Τις συμβάσεις που θα εκχωρηθούν σε κάθε Ε.Π.Α. 

- Τα αποτελέσματα τυχόν μελετών προώθησης και τε¬ 
χνικών μελετών που έχουν διενεργηθεί από την Δ.ΕΠ.Α. 
αναφορικα με την περιοχή κάθε Ε.Π.Α. 

(β) Το καταστατικό κάθε Ε.Π.Α. 

(γ) Το κείμενο της σύμβασης που θα διέπει, μεταξύ άλ¬ 
λων, τα δικαιώματα και τις υποχρεώσεις των μετόχων κά¬ 
θε Ε.Π.Α. (« η σύμβαση μετόχων»). 

(6) Το ενδεικτικό χρονοδιάγραμμα του διαγωνισμού. 

(ε) Το οχέδιο της Αδειας Διανομής Φυσικού Αερίου. 

(στ) Τη σύμβαση πώλησης φυσικου αερίου με την 
Δ.Ε.Π.Α.. και 

(ζ) Την εγγυητική επιστολή η το αποδεικτικό κατάθεσης σε 
δεσμευμένο τραπεζικό λογαριασμό που υποχρεούται κάθε 
Επενδυτής να προσκομίσει για ποσό τουλάχιστον επτακο¬ 
σίων εκατομμυρίων (700.000.000) δραχμών για κάθε Ε.Π.Α. 

Τα Συμβατικά Τεύχη που περιγραφονται στα πιο πάνω ε¬ 
δάφια (β). (γ), (ε) και (στ) παρέχονται στους Επενδυτές σε 
σχέδιο προκειμένου να εκφρασουν τυχόν παρατηρήσεις 


σε προκαθορισμένη χρονική περίοδο, όπως ορίζεται από 
το χρονοδιάγραμμα του διαγωνισμού. 

Άρθρο 6 

Υποχρεωτικοί ελάχιστοι όροι 
της σύμβασης και του καταστατικού 

1. Αναφορικά με κάθε Ε.Δ.Α., ο Επενδυτής στον οποίο 
θα κατακυρωθεί ο διαγωνισμός υποχρεούται να υπογρά¬ 
ψει από κοινού με την αντίστοιχη Ε.Δ.Α.: 

α. Το καταστατικό της Ε.Π.Α. Και 
β. Τη σύμβαση μετόχων. 

2. Μεταξύ των όρων του καταστατικού και της συμβά- 
σεως μετόχωντων εδαφίων (α) και (β) της προηγούμενης 
παραγράφου του παρόντος, περιλαμβάνονται τουλάχι¬ 
στον και οι παρακάτω υποχρεωτικοί όροι: 

(α) Ο Επενδυτής μετέχει στο Διοικητικό Συμβούλιο της 
Ε,Π.Α. με ίσο αριθμό μελών με την αντίστοιχη Ε.Δ.Α.. Οι 
δύο μέτοχοι ορίζουν από κοινού ενα επιπλέον μέλος του 
Διοικητικού Συμβουλίου. Ο τρόπος άρσης τυχόν διαφω¬ 
νίας των δύο μετόχων ως προς τον ορισμό του μέλους αυ¬ 
τού θαπροβλέπετπι στη σύμβαση μετόχων. 

(β) Ο Επενδυτής συμμετέχει στη διαχείριση της Ε.Π.Α. 
και έχει το δικαίωμα επιλογής του Γενικού Διεύθυνσή της 
Ε. Π. Α. Ο Γ ενικός Διευθυντής δεν μπορεί να είναι μέλος του 
Διοικητικού Συμβουλίου. Η σύμβαση μετόχων μπορεί να 
προβλέπει ότι στην περίπτωση που η συμμετοχή του 
Επενδυτή στην Ε.Π.Α μειωθεί κάτω από ορισμένα όρια, ο 
Επενδυτής δεν θα έχει δικαίωμα να διορίζει μέλη του 
Διοικητικού Συμβουλίου και να επιλέγει το Γενικό 
Διευθυντή. Οι συνέπειες παράβασης των ανωτέρω και η 
διαδικασία επίλυσης των διαφορών θα προβλέπονται επί¬ 
σης στην σύμβαση μετόχων. 

(γ) Ο Επενδυτής δεν θα δικαιούται να μεταβιβάσει τις 
μετοχές του στην Ε. Π.Α. για χρονική διάρκεια πέντε (5) ε¬ 
τών απο την σύσταση της Ε.Π.Α. Μετάτηνπρώτη πενταε¬ 
τία. στην περίπτωση που ο ιδιώτης επενδυτής επιθυμεί να 
μεταβιβάσει τις μετοχές του. η ΕΔΑ έχει δικαίωμα προτί¬ 
μησης κατά το ειδικότερον οριζόμενα στη σύμβαση μετό¬ 
χων και το καταστατικό της ΕΠΑ. 

(δ) Η διάρκεια της Ε.Π.Α., η οποία θα είναι τουλάχιστον 
εικοσιπενταετής. 

(ε) Ο Επενδυτής υποχρεούται, τόσο κατά την τυχόν 
πρόωρη λήξη, όσο και κατά την εκπνοή της διάρκεια της 
Άδειας Διανομής Φυσικού Αερίου να μεταβιβάσει όλες τις 
μετοχές του στην Ε.Π.Α. στην αντίστοιχη Ε.Δ.Α. ή σε ο- 
ποιοδήποτε πρόσωπο υποδείξει η Ε.Δ.Α. και θα δικαιούται 
να λάβει για τις μετοχές αυτές το ποσό που θα καθορίζε¬ 
ται οτη σύμβαση μετόχων. Και 
(στ) Η υποχρέωση της Ε.Π.Α. να αναπτύξει το δίκτυο 
διανομής στο βαθμό που καθορίζεται και εντός του χρο¬ 
νοδιαγράμματος που προβλέπεται από την Άδεια 
Διανομής Φυσικού Αερίου. 

Αρθρο 7 
ΈναρξηΙοχύος 

Η ισχύς του παρόντος Προεδρικού Διατάγματος αρχί¬ 
ζει από τη δημοσίευσή του στην Εφημερίδα της 
Κυβερνήσεως. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 29 Ιανουάριου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΑΝΛΜΙΥ.-ΗΣ 

ΒΑΣΩ ΠΑΠΑΝΔΡΕΟΥ 

Καθορισμός εργατικού δικαιώματος εξορύξεως και μετα¬ 
φοράς Ναξίας σμυριδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

I Τις διατάξεις: 

α. Του άρθρου 3 παρ. 2 του από 5.9.1935 Π.Δ. «Περί 
Κωδικοποιήσεως τυιν κειμένων διατάξεων περί Ναξίας 
σμυριδος» (ΦΕΚ 408/Α/αναδ. 429/28.9.1935). 

β. Του άρθρου 145 παρ. 2 του Ν.Δ. 210/1973 «περί 
Μεταλλευτικού Κώδικας» (ΦΕΚ 277/Α/5.10.1973) όπως 
τροποποιήθηκε με το Ν. 857/1978 (ΦΕΚ 239/Α/ 
30.12.1978). 

γ. Του άρθρου 1 παρ. 5 εδαφ. δ του Π.Δ. 129/92 
«Περιορισμός ουναρμοδιοτήτων κατά την έκδοση 
Υπουργικών αποφάσεων σε θέματα αρμοδιότητος 
Υπουργείων» (ΦΕΚ65/Α/13.4.1992). 

2. Του Β.Δ. 594/61 «Περί τροπου καθορισμού του εργα¬ 
τικού δικαιώματος εξορύξεως και μεταφοράς σμύριδος» 
(ΦΕΚ 146/Α/31.8.1961). 

3. Το Π.Δ. 574/82 «Ανακατανομή των αρμοδιοτήτων των 
Υπουργείων» (ΦΕΚ 104/Α). 

4. Το Π.Δ. 437/1985 «Καθορισμός και ανακατανομήτων 
αρμοδιοτήτων των Υπουργείων» (ΦΕΚ 157/Α/9.9.1985). 

5. Το πρώτο εδάφιο της παρ. 3 του άρθρου 22 του Ν. 
2362/1995 «Περί Δημοσίου Λογιστικού Ελέγχου των δα¬ 
πανών του Κράτους και άλλες διατάξεις». (ΦΕΚ 
247/Α/27.11.1995). 

6. Την Δ8/Δ/Φ36.2.ΌΙΚ. 17239/25.8.1997 απόφαση της 
Υπουργού Ανάπτυξης «Αύξηση εργατικού δικαιώματος ε¬ 
ξορύξεως και μεταφοράς σμυριδος Νάξου». 

7. Το Π.Δ. 27/1996 «Συγχώνευση των Υπουργείων 
Τουρισμού. Βιομηχανίας. Ενέργειας και Τεχνολογίας και 
Εμπορίου οιο Υπουργείο Ανάπτυξης» (ΦΕΚ 
19/Α/1.2.1996). 

8. Την 1 107147/1239/006Α/4.10.96 απόφαση του 
Πρωθυπουργού και του Υπουργού Οικονομικών 
«Ανάθεση Αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ922/Β/7.10.1996). 

9. Το άρθρο 27 του Ν. 2081/1992 (Ε.τ.Κ/Α/164/ 
30.9.1992) με το οποίο προστέθηκε νέο άρθρο, το άρθρο 
29Α'. στο Ν. 1558/1985 «Κυβέρνηση και Κυβερνητικά 
Οργανα», όπως τροποποιήθηκε με το άρθρο 1 παρ. 2α 
ίου Ν. 2469/1997 (ΦΕΚ 38/Α/1997). 

10. Το γεγονος ότι αποτις διατάξεις αυτού του διατάγ¬ 
ματος προκαλειται δαπάνη σε βάρος του Κρατικού 
Προϋπολογισμού ύψους 46.163.024 δρχ. για το οικονομι¬ 
κό έτος 1997. Γιατη δαπάνη αυτή έχει εγγράφει πίστωση 
στον Κρατικό Προϋπολογισμό στον ειδικό φορέα 35/120 
ΚΑΕ 3323 για την πληρωμή του σμυριδεργατικού δικαιώ¬ 
ματος. 

II Η δαπανη για τη ν επόμενη πενταετία εκτιμάται ότι θα 
ανέλθει στο ποσό των 310.000.000 και θα αντιμετωπίζεται 
εφόσον κριθεί αναγκαία η παραλαβή σμύριδος από το δη¬ 
μόσιο για τα προσεχή έτη απο πιστώσεις που θα εγγρά- 
φονται στον Προϋπολογισμό του Υπουργείου Ανάπτυξης. 

12. Την 15/1998 γνωμοδότηση του Συμβουλίου της 
Επικράτειας και με πρόταση της Υπουργού Ανάπτυξης 
και του Υφυπουργού Οικονομικών, αποφασίζουμε: 

Άρθρο μόνο 

Το καταβαλλόμενο σιους σμυριδορύκτες Νάξου εργα¬ 
τικό δικαίωμα εξορύξεως και μεταφοράς της σμύριδος α- 
νάπαραδιδομενο στο Δημόσιο στατήρα καθορίζεται ως ε¬ 
ξής: 


α. Πρώτη ποιότητα από 326,49 σε 359,14 από 1.1.1997 
έως 31.12.1997. 

β. Δεύτερη ποιότητα από 281.34 σε 309,47 από 1.1.1997 
έως 31.12.1997. 

Στην Υπουργό Ανάπτυξης αναθέτουμε τη δημοσίευση 
και εκτέλεση του παρόντος διατάγματος. 

Αθήνα. 30 Ιανουάριου 1998 

Ο ΠΡΟΕΔΡΟΣ 1 ΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ νΠΟνΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΒΑΣΩ ΠΑΠΑΝΔΡΕΟΥ 

-φ- 

Τροποποίηση διατάξεωντης μεταξύ Ελληνικού Δημοσίου 
και Ολυμπιακής Αεροπορίας Α.Ε. Σύμβασης που κυ¬ 
ρώθηκε με το Ν.Δ. 3560/56 όπως η Σύμβαση αυτή τρο 
ποποιήθηκε και συμπληρώθηκε μεταγενέστερα. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου πέμπτου παρ. 2 του Ν. 96/75, περί εξα¬ 
γοράς των μετοχών της ΟΑ Α.Ε. παρά του Ελληνικού Δη¬ 
μοσίου κ.λπ. (ΦΕΚ 154Α). 

β) Του άρθρου 29α του Ν. 1558/85 που προστέθηκε με 
το άρθρο 27 του Ν. 2081/92 (Α' 154) και αντικαταστάθηκε 
από το άρθρο 1 παρ. 2α του Ν. 2469/97 (Α'38). 

γ) Το γεγονός ότι από τις διατάξεις του παρόντος δεν 
προκαλειται δαπάνη εις βάρος του Κρατικού Προϋπολο¬ 
γισμού. 

δ) Την με αριθμ. 5/98 γνωμοδότηση του Ε' Τμήματος του 
Συμβουλίου της Επικράτειας, με πρόταση των Υπουργών 
Εθνικής Οικονομίας, Οικονομικών και Μεταφορών και Ε¬ 
πικοινωνιών, αποφασίζουμε: 

Αρθρο μόνο 

Τροποποιείται το άρθρο 1 παράγραφος 2 της μεταξύ 
του Ελληνικού Δημοσίου και της Ολυμπιακής Αεροπορίας 
Σύμβασης, όπως αυτή κυρώθηκε μετο Ν.Δ. 3560/56 (ΦΕΚ 
22/Α) και τροποποιήθηκε και συμπληρώνεται με δεύτερο 
εδάφιο ως ακολούθως: 

«Επιτρέπεται η δΓ ένα έτος (από 1.1.98 μέχρι 31.12.98) 
και μόνον για τον ανατολικό Αεροσταθμότου Κρατικού Α¬ 
ερολιμένα Αθηνών παραχώρηση του δικαιώματος παρο¬ 
χής προς τρίτους υπηρεσιών επίγειας εξυπηρέτησης επι¬ 
βατών αεροσκαφών δημοσίων μεταφορών (ΤΗΙΒϋ 
ΡΑΒΤΎ ΡΑ53ΕΝΘΕΠ3 ΗΑΝϋϋΝβ 3ΕΠνΐΟΕ3), σε νομικό 
πρόσωπο το οποίο θα επιλεγεί κατόπιν Δημοσίου Διε¬ 
θνούς Διαγωνισμού ο οποίος θα διενεργηθεί κατά τις κεί¬ 
μενες διατάξεις, για τον σκοπό αυτό, από την Υπηρεσία 
Πολιτικής Αεροπορίας του Υπουργείου Μεταφορών και 
Επικοινωνιών». 

Στον Υπουργό Μεταφορών και Επικοινωνιών αναθέτου¬ 
με την δημοσίευση και εκτέλεση του παρόντος διατάγμα¬ 
τος. 

Αθήνα, 30 Ιανουάριου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΡΘΝ ΟΙΚΟΝΟΜΙΑΣ & ΟΙΚΟΝΟΜΙΚΟΝ ΜΕΤΑΦΟΡΩΝ & ΕΠΙΚ'ΝΙΩΝ 

ΠΑΝ. ΠΑΠΑΝΤΩΝΙΟΥ ΑΝΑΣΓ. ΜΑΝΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



